laion/Wikipedia-Exotic huggingface dataset:
დიმიტრი ჯაიანი

დიმიტრი (დიმა) ჯაიანი (დ. 20 აგვისტო, 1950, სენაკი, საქართველოს სსრ — გ. 9 დეკემბერი, 2017, იზმირი, თურქეთი) — ქართველი მსახიობი და რეჟისორი. საქართველოს სსრ-სა და აფხაზეთის ასსრ სახალხო არტისტი. სახელმწიფო, კოტე მარჯანიშვილისა და გიორგი შერვაშიძის პრემიების ლაურეატი, ღირსების ორდენის კავალერი, უკრაინის სახელმწიფო „პრესტიჟის“ ორდენის კავალერი. 1973 წელს დაამთავრა საქართველოს სახელმწიფო თეატრალური ინსტიტუტი დრამისა და კინოს მსახიობის სპეციალობით. 1973 წლიდან იყო სოხუმის დრამატული თეატრის მსახიობი და ამავე თეატრის ყოფილი სამხატვრო ხელმძღვანელი. სპექტაკლებში განსახიერებული აქვს როლები: მეფე გიორგი (კონსტანტინე გამსახურდიას „დიდოსტატის მარჯვენა“), მეფე ჰოკონ ჰოკონსენი (ჰენრიკ იბსენის „ბრძოლა ტახტისათვის“), ელიზბარ ერისთვი (გურამ ბათიაშვილის „1832“) და სხვ. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირ “. 2013 წელს დაინიშნა აფხაზეთის ავტონომიური რესპუბლიკის განათლებისა და კულტურის მინისტრად. გარდაიცვალა 2017 წლის 9 დეკემბერს, ონკოლოგიური დაავადების შედეგად. დაკრძალულია საბურთალოს პანთეონში. 1987 — საქართველოს დამსახურებული არტისტი 1989 — აფხაზეთის ასსრ-ის სახალხო არტისტი 1989 — საქართველოს სახალხო არტისტი 1995 — საქართველოს სახელმწიფო პრემია 1998 — ღირსების ორდენი ქართული თეატრალური ხელოვნების განვითარების, მისი პოპულარიზაციის საქმეში შეტანილი პირადი დიდი წვლილისა და ნაყოფიერი შემოქმედებითი მოღვაწეობისათვის კოტე მარჯანიშვილის სახელობის პრემია გიორგი შერვაშიძის სახელობის პრემია უკრაინის სახელმწიფოს „პრესტიჟის“ ორდენი 1975: „პირველი მერცხალი“ (ნური) რეჟ. ნანა მჭედლიძე 1980: „ოგარიოვის 6“ (ვიქტორ კაჟაევი) რეჟ. ბორის გრიგორევი 1985: „ვინ არის მეოთხე?“ (ლევანი) რეჟ. ოთარ კობერიძე 1989: „სტალინის დაკრძალვა“ (ჯემბერი – მაიორი) რეჟ. ევგენი ევტუშენკო 1997: „ანარეკლი“ რეჟ. მიხეილ ბასინოვი 2000: „ანგელოზის გადაფრენა“ რეჟ. ნოდარ მანაგაძე მონაწილეობდა ტელეპროექტებშიც, მათ შორის – სერიალში „ძილის წინ“. დიმიტრი ჯაიანი — საქართველოს ბიოგრაფიული ლექსიკონი დიმიტრი ჯაიანი [დაარქივებული] — ეროვნული ფილმოგრაფია დიმიტრი ჯაიანი კინოფილმების ინტერნეტ-მონაცემთა ბაზაში დიმიტრი ჯაიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ საქართველოს საბჭოთა სოციალისტური რესპუბლიკის უმაღლესი საბჭოს უწყებები 1987. №2. გვ. 13.
აზერბაიჯანის საფეხბურთო თასი

აზერბაიჯანის საფეხბურთო თასი (აზერ. Futbol üzrə Azərbaycan Kuboku) — ყოველწლიური სათასო შეჯიბრება აზერბაიჯანის საფეხბურთო გუნდებს შორის. გათამაშება პირველად 1992 წელს ჩატარდა. მისი გამარჯვებული კვალიფიკაციას გადის აზერბაიჯანის სუპერთასზე და უეფა-ს ევროპა ლიგაზე. ტურნირის ისტორიაში ყველაზე წარმატებული კლუბებია ბაქოს „ნეფთჩი“ და „ყარაბაღი“, რომლებმაც 6-ჯერ მოიგეს თასი. მოქმედი გამარჯვებულია ბაქოს „ინტერი“. Azerbaijan - List of Cup Finals
ლეონიდ ბრონევოი

ლეონიდ სოლომონის ძე ბრონევოი (დ. 17 დეკემბერი, 1928, კიევი, უკრაინის სსრ, სსსრ — გ. 9 დეკემბერი, 2017, მოსკოვი, რუსეთი) — საბჭოთა თეატრის და კინოს მსახიობი. სსრკ-ის სახალხო არტისტი (1987). მრავალი ჯილდოს ლაურეატი. ყველაზე მეტად ცნობილია ჰაინრიხ მიულერის როლით მრავალსერიიან ფილმში „გაზაფხულის ჩვიდმეტი გაელვება“. ლეონიდ ბრონევოი კინოფილმების ინტერნეტ-მონაცემთა ბაზაში
აზერბაიჯანის საფეხბურთო სუპერთასი

აზერბაიჯანის საფეხბურთო სუპერთასი (აზერ. Azərbaycan Superkuboku) — საფეხბურთო გათამაშება აზერბაიჯანში, სადაც პრემიერლიგის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის ფინალისტი გუნდი დაუპირისპირდება. გათამაშების ისტორიაში, ყველაზე წარმატებული კლუბია ბაქოს „ნეფთჩი“, რომელმაც 2-ჯერ მოიგო ტიტული. მოქმედი გამარჯვებულია ლენქორანის „ხაზარი“. “Səhər” Superkuboku – 1992(აზერბაიჯანული) “Səhər” Superkuboku – 1993(აზერბაიჯანული) “Səhər” Superkuboku – 1994/95(აზერბაიჯანული) Azərbaycan Superkuboku – 2012/13(აზერბაიჯანული) ↑ ყარაბაღმა ჩემპიონატიც და თასიც მოიგო. ორგანიზატორების გადაწყვეტილებით, კლუბს ავტომატურად გადაეცა სუპერთასი.
სია (მუსიკოსი)

სია კეიტ იზობელ ფერლერი (/ˈsiːə/; დ. 18 დეკემბერი, 1975) — ავსტრალიელი მომღერალი და სიმღერების ავტორი, მუსიკალური პროდიუსერი და მუსიკალური ვიდეოების რეჟისორი. კარიერა დაიწყო ადელაიდაში, ეისიდ-ჯაზურ ჯგუფ Crisp-ში, 1990-იანებში. 1997 წელს, ჯგუფის დაშლის შემდეგ, ავსტრალიაში გამოსცა სადებიუტო სტუდიური ალბომი OnlySee. მოგვიანებით საცხოვრებლად გადავიდა ლონდონში, სადაც მღეროდა Zero 7-ში. 2000 წელს გააფორმა კონტრაქტი Sony Music-ის ლეიბლ Dance Pool-ზე და შემდეგ წელს გამოსცა მეორე სტუდიური ალბომი Healing Is Difficult. ალბომის უმნიშვნელო პრომო-კამპანიით უკმაყოფილო სიამ კონტრაქტი გააფორმა Go! Beat-თან და 2004 წელს გამოსცა მესამე სტუდიური დისკი Colour the Small One. მეინსტრიმული მსმენელის მოზიდვის სირთულის გამო, მომღერალი 2005 წელს ნიუ-იორკში დასახლდა და აშშ-ში დაიწყო კონცერტების სერია. მეოთხე და მეხუთე ალბომები, Some People Have Real Problems და We Are Born, გამოვიდა 2008 და 2010 წელს. დაისვენა რა საკუთარი შემოქმედებისგან, მან ყურადღება გაამახვილა სხვა შემსრულებლებისთვის მასალის შექმნაზე. ასეთებია „Titanium“ (დავიდ გეტასთან), „Diamonds“ (რიანასთან) და „Wild Ones“ (Flo Rida-სთან). 2014 წელს გამოსცა მეექვსე სტუდიური ალბომი 1000 Forms of Fear, რომელიც უმალვე მოხვდა აშშ-ის Billboard 200-ის #1 პოზიციაზე. ათეულში მოხვდა ალბომის სინგლიც, „Chandelier“. აგრეთვე გამოვიდა სამი მუსიკალური ვიდეო, მოცეკვავე მედი ზიგლერის მონაწილეობით. 2016 წელს გამოიცა მუსიკოსის მეშვიდე ალბომი This Is Acting, რომლის სინგლი „Cheap Thrills“ ცხელ ასეულში მოხვდა. იმავე წელს გაიმართა მუსიკოსის ტურნე Nostalgic for the Present, საშემსრულებლო ხელოვნების ელემენტებით. სიას მიღებული აქვს მთელი რიგი ჯილდოების და ნომინაციების, მათ შორის ARIA-სგან და MTV-ის მუსიკალური ვიდეოების ჯილდო. მთავარი სტატია: სიას დისკოგრაფია. OnlySee (1997) Healing Is Difficult (2001) Colour the Small One (2004) Some People Have Real Problems (2008) We Are Born (2010) 1000 Forms of Fear (2014) This Is Acting (2016) Everyday Is Christmas (2017) Music (2021) Reasonable Woman (2024) Live from Sydney Tour (2009) We Meaning You Tour (2010) Nostalgic for the Present Tour (2016–2017) შეგიძლიათ იხილოთ მედიაფაილები თემაზე „სია“ ვიკისაწყობში. ოფიციალური საიტი სია კინოფილმების ინტერნეტ-მონაცემთა ბაზაში ↑ „Singer-songwriter Sia snags first No. 1 on U.S. Billboard chart“. Reuters. 16 July 2014. დაარქივებულია ორიგინალიდან — 27 სექტემბერი 2017. ციტირების თარიღი: 26 May 2017. ↑ Chet Faker and Violent Soholead 2014 ARIA nominations. fasterlouder. ციტირების თარიღი: 5 November 2014.[მკვდარი ბმული]
Reprise Records

Reprise Records — 1960 წელს ფრენკ სინატრას მიერ დაარსებული ხმისჩამწერი ლეიბლი. ფრენკ სინატრა ცდილობდა ასეთი გზით გაეფართოვებინა თავისუფალი ხელოვნების საზღვრები საკუთარი თავისთვის და მისი მეგობრებისთვის — დინ მარტინისთვის და სემი დეივის უმცროსისათვის. კომპანიის შექმნიდან მალევე სინატრამ დატოვა Capitol Records/EMI და ახალ ლეიბლზე გამოუშვა ალბომი Ring-A-Ding-Ding. მალე აქვე გადმოვიდნენ მარტინი, დეივისი, სცენის იუმორისტი დედ ფოქსი, ბინგ კროსბი, როზმარი კლუნი, ესკიველი და სხვა შემსრულებლები, რომლებთანაც სინატრას ჰქონდა მეგობრული ურთიერთობები. სინატრა სტუდიაში ჩაწერებს აკეთებდა 1988 წლამდე და დიდი წარმატებები ჰქონდა საკუთარი ძირითადი ჰიტების ხელახალ გამოცემებში. აქ ძირითად პრინციპად მუდამ რჩებოდა შემსრულებლებისთვის შემოქმედების მთლიანი თავისუფლების უზრუნველყოფა და — რომელიმე ეტაპზე — საკუთარ ნაწარმოებებზე ყველანაირი უფლება. 1963 წლის დასაწყისში Reprise გადავიდა Warner Bros. Records-ის მფლობელობაში, რის შემდეგაც ბევრმა შემსრულებელმა დაკარგა თავისი კონტრაქტი. ახალმა ხელმძღვანელებმა დაიწყეს ახალი ვარსკვლავების ძიება და 1964 წელს მოიწვიეს The Kinks, რომელსაც მოჰყვა ჯიმი ჰენდრიქსი, Captain Beefheart, ჯონი მიჩელი და სხვები. 1970-იანი წლების ბოლოს სინატრამ გამოხატა სურვილი დარჩენილიყო ლეიბლზე ერთადერთ ჩაწერილ არტისტად, მაგრამ ნილ იანგმა წასვლაზე უარი განაცხადა და დღემდე აქ რჩება (თუმცა, ჩაწერილია Geffen-ზეც). დღეისათვის, მის გარდა კონტრაქტები Reprise-სთან აქვთ ჯგუფებს და შემსრულებლებს: Oasis, Avenged Sevenfold, The Used, Mastodon, ერიკ კლეპტონი, Green Day, Fleetwood Mac, My Chemical Romance, Disturbed, Art of Dying, სერჟ თანქიანი და ბევრი სხვა. 2012 წლის ნოემბერში ლეიბლი ოფიციალურად დაიკეტა. მასზე გამოცემული ალბომების ნაწილი ამოიღეს ინტერნეტიდან და მაღაზიების თაროებიდან. ↑ Reprise Records-ის ისტორია. www.bsnpubs.com. დაარქივებულია ორიგინალიდან — 2012-03-23. ციტირების თარიღი: 2010-06-01.
Twin Freaks

Twin Freaks — ინგლისელი როკ-მუსიკოს პოლ მაკ-კარტნის და დიჯეი და პროდიუსერ როი კერის თანამშრომლობით შექმნილი, ამავე სახელწოდებით დუეტის სახელით გამოცემული ალბომი. მასში შევიდა მაკ-კარტნის სიმღერების რემიქსები. გამოიცა 2005 წლის 14 ივნისს ლეიბლზე Parlophone, როგორც ორმაგი გრამფირფიტა, CD ფორმატში კი არ გამოცემულა. პოლ მაკ-კარტნიმ და როი კერიმ შექმნეს ეს ორმაგი ალბომი, როგორც მათი თანამშრომლობის გაგრძელება, მას შემდეგ, რაც კერი მონაწილეობას იღებდა მაკ-კარტნის ტურნეში 2004 წელს, სადაც „მოთელვაზე“ ასრულებდა მაკ-კარტნის მუსიკალური თემების რემიქსებისგან შემდგარ ნახევარსაათიან სეტს, ხშირად გაურკვეველი ან ძნელად აღსათქმელი სახით. ამ სეტის ძირითადი იდეა ჩაიდო ალბომის არსში. მანამდე, 2002 წელს კერიმ გამოუშვა ასევე პოლის სიმღერებზე დაფუძნებული მეშაპ-ალბომი A Stroke of Genius. მუშაობის პროცესში ალბომისთვის შერჩეული მაკ-კარტნის ყველა სიმღერა გადასხვაფერდა და შესამჩნევად გადაკეთდა. გაურკვეველია, ამ ორი პარტნიორიდან ვინ იღებს პასუხისმგებლობას ერთობლივი მუშაობის ამა თუ იმ ასპექტზე. ალბომი გამოიცა როგორც ორმაგი გრამფირფიტა, ასევე როგორც ციფრული ჩამონატვირთი, Windows Media Audio-ს (WMA) ფორმატში. გარეკანი და ალბომის შიდა გაფორმება გაკეთებულია მაკ-კარტნის სურათების გამოყენებით, რომელიც ფერთა გამაში და სტილში ჰგავს მხატვარ ვილემ დე კუნინგის ნამუშევრებს. მაკ-კარტნი ადრე იცნობდა ამ იმ დროისათვის გარდაცვლილ მხატვარს, რომელთანაც აკავშირებდა მხატვრობის მსგავსი სტილი. 2005 წლის 6 ივნისს ასევე შეზღუდული ტირაჟით გამოიცა ერთგვერდიანი 12" გრამფირფიტა სიმღერებით „Really Love You“-ს და „Lalula“. 2012 წლის 24 აპრილს ალბომი ხელახლა გამოიცა iTunes Store-სთვის და Amazon.com-თვის, როგორც ციფრული ჩამონატვირთი, MP3-ის ფორმატში. მხარე 1 Really Love You (პოლ მაკ-კარტნი, რიჩარდ სტარკი) – 5:42 Long Haired Lady (Reprise) (პოლ მაკ-კარტნი, ლინდა მაკ-კარტნი) – 4:50 Rinse the Raindrops – 3:14 მხარე 2 Darkroom – 2:30 Live and Let Die (პოლ მაკ-კარტნი, ლინდა მაკ-კარტნი) – 3:26 Temporary Secretary – 4:12 მხარე 3 What's That You're Doing (სტივი უანდერი, პოლ მაკ-კარტნი) – 4:57 Oh Woman, Oh Why – 4:19 Mumbo (პოლ მაკ-კარტნი, ლინდა მაკ-კარტნი) – 5:24 მხარე 4 Lalula – 4:25 Coming Up – 4:42 Maybe I'm Amazed – 6:12 Twin Freaks — Twin Freaks საიტზე Discogs (ინგლისური) Twin Freaks jpgr.co.uk-ზე Paul McCartney: Twin Freaks | The Beatles Bible (ინგლისური) ↑ ლარკინი, კოლინ (2006). The Encyclopedia of Popular Music (მეოთხე გამოცემა). ნიუ-იორკი, ნიუ-იორკის შტატი: Oxford University Press, გვ. 1257. ISBN 0-19-531373-9.  ↑ დაარქივებული ასლი. დაარქივებულია ორიგინალიდან — 2016-09-02. ციტირების თარიღი: 2017-12-10. ↑ Twin Freaks (3) - Really Love You (Vinyl) at Discogs
ათენაგორა ათენელი

ათენაგორა ათენელი (ბერძ. Ἀθηναγόρας ὁ Ἀθηναῖος) (დ. დაახლ. 133 — გ. დაახლ. 190) — საეკლესიო მამა, ქრისტიანი აპოლოგეტი და ფილოსოფოსი. მის შესახებ მწირი ცნობებია დღემდე მოღწეული. საკუთარ თავს მოიხსენიებს, როგორც „ათენაგორა, ათენელი, ფილოსოფოსი და ქრისტიანი.“ ათენაგორას შესახებ ცნობები როგორც მისი თანამედროვე, ისე — შემდგომი დროის ავტორების თხზულებებში საკმაოდ მწირად არის შემონახული. ათენაგორას თხზულებას „შუამდგომლობა ქრისტიანთა გამო“ იმოწმებს IV საუკუნის ქრისტიანი მოღვაწე მეთოდე ოლიმპოელი თავის ნაშრომში „აღდგომის შესახებ.“ საკუთრივ მეთოდეს ტექსტის ნაწილები შემონახულია ეპიფანე კვიპრელის თხზულებით „პანარიონი.“ ათენაგორას ცხოვრების შესახებ ცნობებს გვაწვდის ფილიპე სიდეელი. საკუთრივ ტექსტი გვიანდელი ხელნაწერითაა მოღწეული და უზუსტობებს შეიცავს. ფილიპეს აზრით, სწორედ ათენაგორა იყო ალექსანდრიის კატეხისტური სკოლის პირველი წინამძღვარი და კლიმენტი ალექსანდრიელის მასწავლებელი. იგი ქრისტიანობისკენ მას მერე გადაიხარა, რაც ქრისტიანი მწერლების თხზულებებს გაეცნო და მათთან შეკამათებას შეეცადა. ფილიპეს ასევე მიაჩნია, რომ ათენაგორას შრომა „შუამდგომლობა ქრისტიანთა გამო“ ანტონინუს პიუსისა და ადრიანეს მიმართ არის დაწერილი. რეალურად კი, თხზულების ადრესატები არიან მარკუს ავრელიუსი და კომოდიუსი, რომლებიც ათენაგორას თანამედროვენი იყვნენ. ჩვენამდე მოღწეულია ათენაგორას ორი თხზულება: „შუამდგომლობა ქრისტიანთა გამო“ (ლათ. Legatio) და „მკვდართა აღდგომის შესახებ“ (ლათ. De Resurrectione). „შუამდგომლობა“ მიემართება მარკუს ავრელიუსს და მისი მიზანია ქრისტიანობის დაცვა წარმართი ბრალმდებლებისგან. იგი ჩამოთვლის სამ ძირითად ბრალდებას, რაც ქრისტიანებს წაუყენეს წარმართებმა: ათეიზმი, კანიბალიზმი და ინცესტი. ათენაგორა ლოგიკური კატეგორიებითა და მჭევრმეტყველებით ცხადყოფს ბრალდებათა აბსურდულობას. ათენაგორას მეორე შრომა „აღდგომის შესახებ“ შეეხება ძირითადად ანთროპოლოგიურ საკითხებს. მის დასაწყის თავებში საუბარია ადამიანთა აღდგომის ფიზიკურ ასპექტებზე, ხოლო დანარჩენი ნაწილი ეთმობა მეტაფიზიკურ განხილვას. Patrologia Graeca აპოლოგეტიკა ორიგენე ირინეოს ლიონელი ტატიანე კომოდიუსი მარკუს ავრელიუსი მეთოდე ოლიმპოელი Athenagoras. Legatio and De Ressurectione. Edited and translated by William R. Schoedel, Oxford, Clarendon Press, 1972 Writings of Athenagoras, Translated by the Rev. B. P. Pratten, On the Resurrection of the Dead, 1893 Leslie W. Barnard, Athenagoras, A study in second century christian apologetic. Théologie historique 18. Beauchesne, Paris, 1972 წმ. არისტიდე ათენელის "აპოლოგია" და წმ. ათენაგორა ათენელის "შუამდგომლობა ქრისტიანთა გამო", ძველი ბერძნულიდან თარგმა, წინათქმა და სქოლიოები დაურთო მონაზონმა ექვთიმე კრუპიცკიმ, გამომცემლობა "სულიერი ვენახი", თბილისი, 2024. ISBN 978-9941-9676-2-7 ↑ Bibliothèque nationale de France Record #121621834 // BnF catalogue général — Paris: BnF. <a href="https://wikidata.org/wiki/Track:Q90"></a><a href="https://wikidata.org/wiki/Track:Q193563"></a><a href="https://wikidata.org/wiki/Track:Q15222191"></a> ↑ CONOR.SI <a href="https://wikidata.org/wiki/Track:Q16744133"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ [1]Apologetics of Athenagorus, Basil, Clemen ↑ ალექსიძე ლ., ჟურნალი „ემაოსი“, № 2, http://library.church.ge/index.php?option=com_content&view=article&id=270&catid=46&Itemid=55&lang=ka
კიკი დიმულა

კიკი დიმულა (ბერძ. Κική Δημουλά; დ. 6 ივნისი, 1931, ათენი — გ. 22 თბერვალი, 2020, იქვე) იგივე ვასილიკი რადუ — ბერძენი პოეტი, ათენის აკადემიის ნამდვილი წევრი. დიმულა დაიბადა ათენში. 1952 წელს დაქორწინდა ათოს დიმულასზე (1921-1985) და შეეძინა ორი შვილი. 25 წლის განმავლობაში მუშაობდა საბანკო მოხელედ. დღესდღეობით ათენის აკადემიის ნამდვილი წევრია (პოეზიის მიმართულებით) და ერთ-ერთი ყველაზე მეტად კითხვადი ბერძენი პოეტი. დიმულას პოეზიის ძირითადი საყრდენი ის ტკივილისმომგვრელი გრძნობებია, რომელიც ომისშემდგომი პერიოდის ეგზისტენციურ დაშლას თან სდევს. მისი შემოქმედების ქვაკუთხედია უიმედობა, დაუცველობა, არსებობის კრიზისი და დავიწყება. დიმულას პოეზია გამოირჩევა ღრმა ფსიქოლოგიზმითა და ფილოსოფიური ქვეტექსტების სიუხვით, რაც სიტყვის დიდი ოსტატობის მეშვეობით აქვს გადმოცემული თითოეულ ლექსში. 1989 წელს კიკი დიმულას კრებულისთვის „მშიდობით არასოდეს“ (Χαίρε ποτέ) გადაეცა საბერძნეთის პირველი სახელმწიფო პრემია. 2001 წელს პოეტი ათენის აკადემიის ნამდვილი წევრი ხდება (პოეზიის მიმართულებით). დიმულას პოეზია თარგმნილია ინგლისურად, ფრანგულად, გერმანულად, დანიურად, ესპანურად, იტალიურად, ქართულად და კიდევ ბევრ სხვა ენაზე. პირველი ქართულენოვანი თარგმანის ავტორია თათია მთვარელიძე, რომელმაც კრებულიში „შავი ჰალსტუხი“ თავი მოუყარა პოეტის ლექსებს დღემდე გამოცემული თითქმის ყველა პოეტური კრებულიდან . 2014 წელს საბერძნეთის სახელმწიფო პრემია მიენიჭათ სესილ ინგლესის მარგელოსსა და რიკა ლესერს დიმულას ლექსების ინგლისურენოვანი გამოცემისთვის: „The Brazen Plagiarist.“ დიმულას გამოცემული აქვს 17 პოეტური და 3 პროზაული კრებული. პირველი პოეტური კრებული 1952 წელს გამოსცა: Ποιήματα (ლექსები), 1952 Έρεβος (წყვდიადი), 1956 Ερήμην (დაუსწრებლად), 1958 Επί τα ίχνη (ნაკვალევზე), 1963 Το λίγο του κόσμου (სამყაროს მცირე ნაწილი),1971 Το Τελευταίο Σώμα μου (ჩემი უკანასკნელი სხეული), 1981 Χαίρε ποτέ (მშვიდობით არასოდეს),1988 Η εφηβεία της Λήθης (დავიწყების სიყრმე), 1996 Eνός λεπτού μαζί (წუთიერი ერთადყოფნა), 1998 Ήχος απομακρύνσεων (ხმა განშორებათა), 2001 Χλόη θερμοκηπίου (შუშის სახლის მდელო), 2005 Μεταφερθήκαμε παραπλεύρως (ოდნავ გვერდით გადავინაცვლოთ), 2007 Συνάντηση (შეხვედრა), 2007 Έρανος Σκεψεων, 2009 Τα εύρετρα (მპოვნელის სარგო) 2010 Δημόσιος Καιρός, 2014 ნიკოს კაზანძაკისი ანდონის სამარაკისი დიმიტრის დიმიტრიადისი ↑ «Έφυγε» η Κική Δημουλά ↑ 2.0 2.1 2.2 https://www.lemonde.fr/disparitions/article/2020/02/23/kiki-dimoula-l-une-de-plus-importantes-poetesses-contemporaines-en-grece-est-morte_6030511_3382.html ↑ Greece’s Beloved Poet Kiki Dimoula Dies at 89 ↑ Czech National Authority Database <a href="https://wikidata.org/wiki/Track:Q13550863"></a> ↑ https://www.prixeuropeendelitterature.eu/-laureats-.html ↑ დიმულა კ., შავი ჰალსტუხი, პროგრამა „ლოგოსი“, თბილისი, 2017 ↑ რადიო თავისუფლება: ახალგაზრდა მთარგმნელს გამარჯვება კიკი დიმულამ მოუტანა https://www.radiotavisupleba.ge/a/24206866.html
სერბეთის საფეხბურთო თასი

სერბეთის საფეხბურთო თასი (სერბ. Куп Србије у фудбалу) — ყოველწლიური სათასო შეჯიბრება სერბეთის საფეხბურთო გუნდებს შორის. გათამაშება პირველად 2006 წელს ჩატარდა. მისი გამარჯვებული კვალიფიკაციას გადის უეფა-ს ევროპა ლიგაზე. სერბეთის თასის წინამორბედი ტურნირი სერბეთის და მონტენეგროს საფეხბურთო თასი იყო. 2006 წელს მონტენეგრომ დამოუკიდებლობა გამოაცხადა და შედეგად ორივე ქვეყანამ საკუთარი საფეხბურთო თასი მიიღო. ტურნირის ისტორიაში ყველაზე წარმატებული კლუბია ბელგრადის „პარტიზანი“, რომელმაც 6-ჯერ მოიგო თასი. მოქმედი გამარჯვებულია „პარტიზანი“. თასი ფეხბურთის ფედერაციის ოფიციალურ საიტზე (სერბული) (ინგლისური) Yugoslavia/Serbia (and Montenegro) - Cup Finals ↑ მატჩი 83-ე წუთზე შეწყდა. ამ დროისთვის პარტიზანი 2–1-ს იგებდა. მსაჯობით უკმაყოფილო ვოივოდინას ფეხბურთელებმა დატოვეს მოედანი. შედეგად თასი პარტიზანს გადაეცა, ხოლო მოგვიანებით გამოძიების შემდეგ, ბელგრადის კლუბს ანგარიშით 3–0 გამარჯვება ჩაეთვალა.
მითრიდატე

საკუთარი სახელი მითრიდატე შეიძლება აღნიშნავდეს ერთ-ერთ შემდეგ პიროვნებათაგანს: საკუთარი სახელი მითრიდატე შეიძლება აღნიშნავდეს ერთ-ერთ შემდეგ პიროვნებათაგანს: მითრიდატე I – პართიის მეფე; მითრიდატე II – პართიის მეფე; მითრიდატე III – პართიის მეფე; მითრიდატე I – პონტოს მეფე; მითრიდატე II – პონტოს მეფე; მითრიდატე III – პონტოს მეფე; მითრიდატე IV – პონტოს მეფე; მითრიდატე V – პონტოს მეფე; მითრიდატე VI – პონტოს მეფე; მითრიდატე – კოლხეთის მეფე; მითრიდატე – სომხეთის მეფე; მითრიდატე I – ქართლის მეფე; მითრიდატე II – ქართლის მეფე; მითრიდატე III – ქართლის მეფე; მითრიდატე IV – ქართლის მეფე; მითრიდატე V – ქართლის მეფე; მითრიდატე VI – ქართლის მეფე; მითრიდატე VII – ქართლის მეფე; მითრიდატე VIII – ბოსფორის სახელმწიფოს მეფე. მითრიდატ ანუ მითრადატ სპარს. და ქართულად იგივე მირდატია. ↑ მოსე ჯანაშვილი „ქართველთა მატიანე“. ამონაჭრები: „მოამბე“, 1903, № 2–6. გვერდი 100.
ნიკოლაი სოკოლოვი

ნიკოლაი ვასილის ძე სოკოლოვი (რუს. Николай Васильевич Соколов; გ. 27 სექტემბერი, 1871) — რუსი გეოდეზისტი, კაპიტანი. უკანასკნელ წლებში მუშაობდა რუსეთის სამხედრო ტოპოგრაფების კორპუსში. დავალებული ჰქონდა დაეწერა და გამოეცა სამხედრო ტოპოგრაფების კორპუსის ისტორია. მისი გარდაცვალების გამო წიგნი ორ ეტაპად გამოიცა, პირველი მოიცავს 1822–1872 წლებს, რომელშიც შესულია მისი შრომის დიდი ნაწილი. «Исторический очерк деятельности Корпуса военных топографов 1822-1872», С-П., 1872
You Got the Silver

„You Got the Silver“ — ინგლისური როკ-ჯგუფ როლინგ სტოუნზის სიმღერა ალბომიდან Let It Bleed. იაპონიაში იგი გამოიცა სინგლ „Let It Bleed“-ის b-მხარეზე. 1969 წლის 18 თებერვალს ჩაწერილი სიმღერა „You Got the Silver“ გახდა როლინგ სტოუნზის პირველი ჩანაწერი, რომელშიც გიტარისტი კით რიჩარდსი გამოვიდა ვოკალისტის როლში (იგი იმ დროს უკვე მღეროდა მიკ ჯეგერთან ერთად „Something Happened to Me Yesterday“-ში ალბომებიდან Between the Buttons, Salt of the Earth და Beggars Banquet). რიჩარდსის საკუთარი კომპოზიციებიდან ერთ-ერთი „You Got the Silver“ ეძღვნება ანიტა პოლენბერგთან მაშინდელ ურთიერთობებს. ეს უკანასკნელი სიმღერაა, რომელიც როლინგ სტოუნზმა ჩაწერა ბრაიან ჯოუნსთან ერთად. ის უკრავს ავტომატურ არფაზე და ის ორიდან მისი ერთ-ერთი გამოჩენაა ალბომზე. ჯგუფმა ასევე ჩაწერა სიმღერის ვერსია ჯეგერის ვოკალით, მაგრამ გადაწყვიტა მისი ორიგინალური ვერსიის გამოშვება. „You Got the Silver“ გამოყენებულია საუნდტრეკის სახით მიქელანჯელო ანტონიონის ფილმ „ზაბრისკი პოინტის“ ერთ-ერთ სცენაში. პირველად სიმღერა ცოცხლად შესრულდა მხოლოდ 1999 წელს No Security Tour-ის დროს. მოგვიანებით რიჩარდსმა იგი შეასრულა 2006 წელს A Bigger Bang Tour-ის და 2007 წლის ევროპული ტურის დროს. ცოცხალი ჩანაწერი მარტინ სკორსეზეს დოკუმენტური ფილმიდან Shine a Light შეტანილია იმავე დასახელების საკონცერტო ალბომში. ცოცხალი შესრულების დროს კით რიჩარდსი არანაირ ინსტრუმენტზე არ უკრავს. 2005 წელს კავერი სიმღერაზე ჩაწერა ბლუზ-მომღერალმა სიუზენ ტედესკიმ და შეიტანა ალბომში Hope and Desire, ხოლო 2010 წელს — ჯგუფმა Crooked Still ალბომისთვის Some Strange Country. ტექსტი (ოფიციალურ საიტზე) დაარქივებული 2009-07-14 საიტზე Wayback Machine. სიმღერის ტექსტი[დაარქივებული] საიტზე MetroLyrics ↑ Eric V. D. Luft (21 September 2009). Die at the Right Time!: A Subjective Cultural History of the American Sixties. Gegensatz Press, გვ. 410. ISBN 978-1-933237-39-8.  ↑ David N. Howard (2004). Sonic Alchemy: Visionary Music Producers and Their Maverick Recordings. Hal Leonard Corporation, გვ. 125. ISBN 978-0-634-05560-7.
ლორი ანდერსონი

ლორა ფილიპს „ლორი“ ანდერსონი (დ. 5 ივნისი, 1947) — ამერიკელი ავანგარდული მუსიკოსი, კომპოზიტორი და კინორეჟისორი. მის შემოქმედებაში გაერთიანებულია საშემსრულებლო ხელოვნება, მუსიკა და მულტიმედიური პროექტები. განათლება მიიღო ვიოლინოს და ქანდაკების სფეროებში. 1970-იანებში ნიუ-იორკში მონაწილეობდა საშემსრულებლო ხელოვნების სხვადასხვა პროექტში, სადაც ყურადღება გამახვილებული ჰქონდა ენაზე, ტექნოლოგიაზე და ვიზუალურ დეტალებზე. მსოფლიოში ცნობილი გახდა 1981 წელს, სინგლით „O Superman“, რომელიც ბრიტანეთის ჩარტში #2 ადგილზე მოხვდა. აგრეთვე მონაწილეობა მიიღო 1986 წლის საკონცერტო ფილმში „სიმამაცის სახლი“ (რომლის რეჟისორიც იყო). შეგიძლიათ იხილოთ მედიაფაილები თემაზე „ლორი ანდერსონი“ ვიკისაწყობში. ოფიციალური საიტი ლორი ანდერსონი კინოფილმების ინტერნეტ-მონაცემთა ბაზაში ↑ Hermes, Will (June 25, 2010). „Electronic Expressions in the Service of the Soul“. The New York Times. ↑ ჰოლდენი, სტივენ (February 28, 1999). „MUSIC; They're Recording, but Are They Artists?“. The New York Times. ციტირების თარიღი: July 17, 2013. ↑ Artists:Laurie Anderson. The Record: Contemporary Art and Vinyl. ციტირების თარიღი: February 8, 2011. ↑ 4.0 4.1 ენკენი, ჯეისონ. Laurie Anderson Biography. ციტირების თარიღი: 12 June 2016. ↑ 5.0 5.1 Fletcher, Kenneth R.. Anderson: The celebrated performance artist discusses Andy Warhol, NASA and her work at McDonald’s. ციტირების თარიღი: 12 June 2016. ↑ ამირხანიანი, ჩარლზ. "Women in Electronic Music – 1977". Liner note essay. New World Records. ↑ AE160D Unit 11: Laurie Anderson. დაარქივებულია ორიგინალიდან — December 1, 2007.
ჩეხეთის საფეხბურთო თასი

ჩეხეთის საფეხბურთო თასი (ჩეხ. Pohár FAČR) — ყოველწლიური სათასო შეჯიბრება ჩეხეთის საფეხბურთო გუნდებს შორის. გათამაშება პირველად 1993 წელს ჩატარდა. ტურნირის გამარჯვებული კვალიფიკაციას გადის ჩეხეთის სუპერთასზე და უეფა-ს ევროპა ლიგაზე. ტურნირის ისტორიაში ყველაზე წარმატებული კლუბია პრაღის „სპარტა“, რომელმაც 6-ჯერ მოიგო თასი. მოქმედი გამარჯვებულია პრაღის „სლავია“. Czech Republic - List of Cup Finals
ოპერაცია სამოკავშირეო ძალა

ნატოს მიერ იუგოსლავიის დაბომბვა (ინგლ. Operation Allied Force, ოპერაცია „სამოკავშირეო ძალა“) — ნატოს სამხედრო ოპერაცია იუგოსლავიის სამოკავშირეო რესპუბლიკის წინააღმდეგ, რომელიც მიმდინარეობდა 1999 წლის 24 მარტიდან 10 ივნისამდე. ოპერაციის მსვლელობისას დაიღუპა ათასობით მშვიდობიანი მოქალაქე, მათ შორის დიდი რაოდენობით მცირეწლოვანი ბავშვი. ამ ოპერაციით დასრულდა კოსოვოს ომი. კოსოვოზე კონტროლი დაამყარეს ნატოს ძალებმა, რომლებმაც შემდგომ ძალაუფლება გადასცეს ეთნიკურ ალბანელებს. 2008 წლის 17 თებერვალს კოსოვომ გამოაცხადა დამოუკიდებლობა სერბეთისგან. ნატომ ოპერაციის ჩატარების აუცილებლობა დაასაბუთა რეგიონში მიმდინარე სისხლიანი ეთნიკური კონფლიქტის შეწყვეტის აუცილებლობით. იმის გამო, რომ იგი გაეროს მანდატის გარეშე განხორციელდა, კრიტიკოსები მას აღიქვამენ როგორც სამხედრო აგრესიას იუგოსლავიის წინააღმდეგ. იუგოსლავიის წინააღმდეგ ნატომ გამოიყენა იარაღი, რომელიც აკრძალულია ნიურნბერგის ქარტიით, აგრეთვე, ჰააგისა და ჟენევის კონვენციებით. იუგოსლავიაში NATO იყენებდა ურანის დაბალი შემცველობის ბომბებს, რომელიც არა მხოლოდ მაღალი სიზუსტით გამოირჩევა, არამედ რადიოაქტიურიც არის და ტოქსიკურიც. გარდა ამისა, ნატომ გამოიყენა ე.წ. კასეტური ბომბები - იარაღი ფეთქებადი ყუმბარებით, რომელთა გამოყენებაც მოგვიანებით ოტავის კონვენციით აიკრძალა. ↑ Two die in Apache crash. ↑ Kosovo Declares Its Independence From Serbia. ↑ ნატოს მიერ ჩადენილი დანაშაულები.[მკვდარი ბმული]